पणजीः भांगराळें गोंय कार्यावळीन मंगळुर जाल्ल्या विश्व कोंकणी सुवाळ्यांत अभिमान गितां आनी कोंकणी संगिताचो बाज दाखोवपी संगितान प्रेक्षकांचीं मनां जिखलीं.
 'विश्व कोंकणी गांवया वट्ट एक जावंया, केरळ आसूं कर्नाटक, मुंबय दिल्ली गोंया' ह्या पयलेच फावट भांगराळें गोंय कार्यावळींत सादर जाल्ल्या गिताक प्रेक्षकांनी उत्स्फूर्त दाद दिली. कवयित्री शकुंतला किणी हांणी रचिल्लें कोंकणी सरदार बस्ती माम हांच्या वावराचेर खास अभिमान गितूय प्रेक्षकप्रीय थारलें.
 गोंय, कर्नाटक, केरळ, मुंबय अशा म्हत्वाच्या शारांतल्यान कोंकणी साहित्यीक, संगितकार, कलाकार, कोंकणीच्या साबार मळांचेर वावुरपी लोक ह्या वेळार हाजीर आशिल्ले. सुत्रसंचालन डॉ. रुपा च्यारी आनी शकुंतला किणी हांणी केलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 